钦定古今图书集成/方舆汇编/职方典/第1121卷 > 武昌府祠庙考 府县志合载
## 钦定古今图书集成/方舆汇编/职方典/第1121卷 > 武昌府祠庙考 府县志合载

本府。〈江夏县附郭。〉

风云雷雨山川坛　在县东南五里中和门外。社稷坛　在城北五里。

邑厉坛　在武胜门外五里。

城隍庙　在府治前黄鹄山麓，祀晋车骑将军焦明。明。景泰二年，知府刁正建县，移县署仪门外西。

旗纛庙　在山川坛右

关帝庙　：一在长街，抚院林天擎建。一在小东门内，为水口关帝庙。一在郊天台，为卓刀泉关帝庙。

三义庙　在县西南。祀汉昭烈帝、关公、张公。东岳泰山庙　在东门外。

《张王庙　》祀唐张雎阳，市中，不一其所。

岳王庙　一在县东五里旌忠坊，祀宋岳飞保护上游有功。乾道六年，建庙于鄂，赐今额。嘉定中，追封鄂王。知鄂州罗愿，以父汝楫为侍御史时常附秦桧，畏飞，不敢入庙。一日，自念吾政善，姑往祠之。再拜，卒于像前。人谓飞之恨不释。明正德十年，布政司周季凤即旧将台驿址重建。大学士杨廷和《记》云：“庙有柏数株” ，其一稍迫前檐，万历丙申将葺拜台而碍，一夕雷震柏死，拜台始成。一在宾阳门青草坡，万历中巡抚李维桢建。

古三皇庙　，相传孟恭武之所建，在孟城。潘濬有记，见《艺文志》。

陶侃庙　在县西，晋咸康中建，有碑刻，见《邑艺文志》。

宋大宪庙　在县西南明月桥左。其神汉宋无忌为火精。唐牛僧孺立庙祀之，以禳火灾。唐韦建，除武昌军节度使。梦一朱衣道人，从者数十，诣韦曰：“公将镇鄂，仆所居颓毁，非公不能葺治。” 及至，访无忌庙，其像即梦中所见，遂新之。宋知州王信、明知府冒政重修。

陆大宪庙　陆贾使南粤，至江夏而亡，郡人立庙县西南祀之。

横江王庙　在文昌门内，沿称“祖庙。” 明洪武中敕建。

江东庙　“吴王孙权破黄祖于沙羡，建都武昌，有德于世，祀不绝。”

广惠庙　在竹簰门外，旧名“顺济龙王庙。” 宋淳熙间，祷雨灵应，赐今额。

普应庙　在竹簰门外，旧名“三公庙。” 祀伍子胥、范蠡、马援。

洞庭庙　“明万历己未建。”

十大王庙　在县治内

蒋王庙　在县东，祀金陵蒋山之神。

五显庙　在贡院侧。每大比入闱，士子无不祀祭，相传“专司文场。”

晏公庙　在南门外。公讳戍仔，宋末清江镇人，入元为文锦局，敕平浪侯。明永乐中，楚王建。蒲圻大王庙　在布政司前鼓楼西。据《蒲圻志杂纪》，江南溧阳有楚菩提大王庙，或传之误也。《稽神录》及《栖霞寺碑》，皆云“神为靳尚，以谗谴为蟒，后受菩提戒” 云。

双柏庙　在后府街

孝感祠　祀孝子孟宗，在城东二里。

鲁子敬祠　在城西江边。

周公瑾祠　在料钞厂右。

周子祠　在武胜门内，祀宋濂溪先生。

双孝祠　顺治间，知县黄云会建，在县学内，祀孟司空宗、黄尚书香。

文昌祠　一在明月桥，一在府学，一在县学启圣祠侧，后倾圮。训导鲁录倡建。

“四贤祠　” 在宾阳门内，祠周、朱、二程并王阳明先生。

忠义祠　在县北。宋建炎间，金兵渡江，郡守李宜固守，民赖以安。后为贼所掳，投僧寺，僧疑而杀之。百姓伤感，为立祠祀焉。

表忠祠　祀明建文死难四臣，安陆姚公善、应城樊公士信、襄阳廖公昇、沅州周公拱元，都宪徐学谟有记。

冯大宪祠　明万历间，税珰陈奉剥虐士民，巡道冯应京命健卒缚珰，使投之江。后为珰奏被逮，泣送江干者数千人，故立祠，至今祀焉。明提学窦子偁有记。

忠节祠　在长街

皇清祀左都督徐勇以“勇随征湖南死难；赠太子太”

傅

三忠祠　祀楚三闾大夫屈原、汉长沙傅贾谊，唐工部杜甫，明提学高世泰建。

痘母祠　在金华山阴。明马传道、丘履嘉建，总督罗绣锦、巡抚张朝珍重修，庠生刘纯臣捐基创建。

武昌县

风云雷雨山川坛　在县南。

社稷坛　在县西。二坛俱明洪武初知县谢叔宾建。隆庆六年知县李有朋重修，今俱废。邑厉坛　在县北。明洪武初知县谢叔宾建。乡厉坛　每乡各立一所。

城隍庙　在县治西。明洪武知县孟吉建。成化元年，通判王蔓修。嘉靖十三年主簿阎澜重修。

皇清顺治六年，知县鹿兆图重修。

土谷神庙　：每乡各立一所。

龙王庙　，去县南一百二十里，在贤庾乡扬哲岸山巅。

东岳庙　在县西北，一在金牛镇，宋、元古像犹存。

张睢阳庙　在神山乡葛店，宋时建。

瘟司庙　在县东。成化间重建。

二郎庙　在县东孝感坊。

凤山庙　：在县东三十里凤山之巅。香火最为繁盛。

苏文忠公庙　在寒溪寺东。宋知县段震午建，今废。

吴大帝庙　在县西门外教场前。

陶太尉庙　在县东北。咸宁初立，祀陶侃，后为“晏公庙。”

大姥庙　在樊山南，旧名樊姥庙。《水经注》云：“孙权猎山下，将夕时，一姥问曰：‘猎何得’？” 曰：“‘得豹’。姥曰：‘何不立豹尾’？” 忽不见。权以天子卤簿中后属车，建豹尾于道路，事应在此，故为立庙。

龙巢庙　在县西七十里永福乡。

虬塘庙　在虬山下。《旧经》云：“开成中，邑佐黄基梦一姥问曰：‘我樊姥也，有女未嫁，幸伊为媒嫁之’。” 黄视虬塘神未有室，备礼嫁焉。

彭塘庙　在县东三十里麻阳。下马步庙　在梁子湖上。按前世，尝以仲月祭马步之神，为灾害马者于祭用刚日。今以五月五日竞渡，祭享于庙。

龙王庙　在燕矶县东三十里，大江滨。

鼍龙庙　在县东二十里。曹若参建。

关公庙　，在饭罗山，县南一百二十里。

韩公祠　在城隍庙左。士民建，祀韩侯相祠。现存。

潞公祠　在县北樊山下。黄州司空以平阳翼万户统军收捕山寇，樊口遇贼，舟覆而没，封潞国公。祠久废。

菊逸先生祠　在明伦堂左，知县姚智立，今废。邹公祠　邑人公建，祀邹侯逢吉。

忠节祠　在县西，祀唐真源令张巡，今废。一在金牛镇，明嘉靖时，宋元古像犹存。

枫口祠　在邑东三十里乌龟岭下。邑庠生孟振祖、王家臣、耆宾何觉非重修。

东皋祠　在县南，祀义勇武安王。旧庙基在今垄巅，岁旱祷必雨，市人共迎之白花桥侧，后倾圮。明嘉靖间，教谕朱瓒建祠舁，其神乘之。至今灵感异常。

汪公祠　即凤台书院。明嘉靖间，知县谌谦、教谕朱瓒、生员陈善建，祠祀汪矦玺。黄文献公祠　在西山后。宋县令朱荛建，今废。赵忠显公祠　在县西吉祥寺侧。宋建炎初，宣抚张复奏立庙，赐额“忠显。” 庆元乙卯，知县胡朝颖以田五十亩奉祀。元末兵废，后建为浴佛庵。今亦废。

三贤祠　在县西，祀陶公侃、陶公潜、元公结。宋宝庆间，知县段震午建，后废。

皇清康熙十二年，知县熊登同士民重建。

陈文忠公祠　在儒学东。元祐五年立，祀陈公天祥，久废。

黄、刘二公祠　金牛镇士民建。祀黄侯应龙、刘侯曰淑。

嘉鱼县

风云雷雨山川坛　在县东。

社稷坛　在县西

邑厉坛　在县北

城隍庙　旧在县西，毁于兵。明洪武三年，县令王孔昭迁于今所，即会真观旧址。正统九年重修，后圮。至顺治八年，轮奂一新。

关王庙　旧在县东。明永乐三年，县尹冉通迁置东岭之上。今废。

东岳庙　在县东门外

张王庙　在县东北里许，即沙阳寺址。明洪武十二年，县尹吴启文建，岁久倾圮。正统十三年重修。至明季，则并祀关帝、岳武穆为“三忠祠。” 今仍其旧。

吴王庙　在县西南九十里石头口赤壁山右。祀孙权。

五通庙　在县东东岭上。创始无考，今废。梅山龙王庙　，在杨药洞口。创始无考。岁旱，入洞取水，祈雨有应。正统十四年重建。

六溪口龙王庙　，元建，洪武十六年重修。许真君庙　在大岩山。真君名逊，字敬之，南昌人。初为旌阳令，点石化金，以足逋赋。寻弃官。得异人术，周游江湖，悉斩蛟蜃，以除民害。年一百三十六，举家飞升。宋封“妙济真君” ，故所过皆祀之。

文昌祠　一在儒学仪门之东，一在法华寺山门之西。

“西岳行祠　” 旧在西郊长堤傍，今迁于龙津桥内龙潭山麓。

吴王行祠　在县西南八十里。地名“界石” ，明洪武八年，徐福建。

东岳行祠　在县东三十里。元建，后废。洪武二十二年，陶得成重建。明季邑人迁于县治东郊外二里许。

关夫子祠　在分司旧址。

丁公祠　一在六溪口。感应异常，官商往来，必诚祷致祭。一在县城水西门内。一在灌矶之麓，丁家池之上。

岳公祠　又为“岳公楼” ，居县治中，其下门衢四达，为市民贸易之所。

葛公祠　在县东十里河泊矶山顶。祀县尹任公中选。

蒲圻县

风云雷雨山川坛　在县西。

社稷坛　在县西

邑厉坛　在县北

城隍庙　在县治北

东岳庙　一在五岳观，一在县西新店镇。吴王庙　在西门外，祀三国吴王仲谋。邑人廖道南题曰“瑶圃庙。” 递年众姓修理。

通天明王庙　：在北门内。

皇清顺治十四年重建。

五显庙　在社。坛一在车埠镇。

侯王庙　在仙云观下。祀鲁公子敬、吕公子明、陆公伯言。

天妃庙　在河北龙翔山右，祀临水夫人。

皇清顺治中重建。一在官塘驿旁。明景泰三年，藩宪

刘重建。崇祯四年，知县林增《志》复修。

王墩庙　在大田畈内。祀三颜公，明知县曾栻死难之所，今圮。

龙王庙　在县南荆泉山。

关帝祠　在县北门内

颜忠烈祠　在县南二十里白石山，祀颜公清臣、颜公昕与颜公允臧。元至元间，监县帖木儿建。一在南关城外，一在县治忠孝坊。

张忠烈祠　在县治东积庆坊，祀张雎阳。明崇祯四年，知县林增志创建。一在五岳观左，邑人谢师启建。一在县北五十里神山。

文昌祠　在东门内

皇清康熙五年，知县任愬昉建。九年，知县张圻隆增。

修

葛仙祠　在丫髻山，祀葛稚川。

黄霸祠　在黄霸山，近神山。

宣公祠　在盘石湖堤上。以修堤济民，祀邑侯宣公大勋。

咸宁县

风云雷雨山川坛　在县治南一里金山之阳。洪武八年立。天顺四年，知县陈灏重建。正德中，知县丘魁重建。

社稷坛　在县西半里西河寺山之后。

邑厉坛旧　在县西北五里隔河，弘治中，知县施达迁近北门外，后复迁于东高山之下乡。厉坛　每都一所。

乡社坛　每乡一所

城隍庙　在县市后街南。明宣德中，知县谢伸重修。正德知县王介修。崇祯中，知县孟良范重修。康熙间，知县何廷韬再修。

关帝庙　在县东一里东岳庙之右。知县陈灏建。崇祯丁丑，游击刘承荫平峡山贼神阴祐之，因重修焉。

朱老庙　一云朱牢庙，在罗家渡。相传其神初为本县牢吏，午节夜归，闻鬼语将疫，散毒井中。公欲救之，恐诘朝语人不信，不若以身投井死，晨自无汲者。后起尸，毒气所触，唇若乌啄。至今午节祀之以御疫。一云：元末为狱卒，能以巫术疗病，常手执珓杯，以口呵之，遂著口不可脱，自云死作衙门土地。元兵变，迁县治于庙后。今庙其衙门也。康熙七年，建新庙于北门。

玉皇庙　旧在东峰之下，知县陈灏建。天启中，改建于西河寺后。康熙四年，知县何廷韬迁建寺前。

吴王庙　在马驿姜家巷内。

皂角庙　在县治东。祀五显之神，以傍多皂角树，故名。于中又有所谓“乐王” 者，荆楚故俗谓神酷好音乐，乡人有疾，辄于庙中酬赛，觑福、击金、伐鼓、歌舞傀儡以乐神。

东岳庙　在县治东一里。正统中，知县庞端建。康熙六年，知县何廷韬重修。

洞庭庙　在上七都白公潭。祀洞庭君。柳毅舟过斧头湖必祭之。

张中丞庙　在资福寺左，祀张雎阳。

文昌祠　在儒学大成门东，明景泰间建，今废。《崇阳县》。

风云雷雨山川坛　在县东门外桃花桥畔。社稷坛　在西门外城隍庙前。

邑厉坛　在县北一里义城桥左。

张君坛　在县北五里桃花洞下，有桃坪、朱砂桥。坛临隽水，世传张仙人修炼飞升于此，绕坛皆清泉怪石。

城隍庙　在西关外。景泰七年焦𤣱重建。关帝庙　在邑西南二百步。邑人严真常建。廖将军庙　在邑西。为廖忠昆季立。

吴王庙　在县西北朝京门外百步。俗谓神乃孙权也，曾僭帝，五代杨行密窃据江南，号吴，曾易“唐年” 为宗。杨行密卒，子隆演嗣，追尊父为孝武王。杨溥僭号，又追尊孝武帝。泰定中，主簿吴秀重建，今废为南城苦竹祠。吴王，即行密也，惟吴城港吴王为孙权。

太尉庙　在北门外。祀张巡、许远、刘景韶，今为“景祐祠。”

普应庙　在东郭广德观左，祀周公瑜，今废。“伏波庙　” ，祀汉马援，又云葛洪。

高真祠　在悬治西百步。周应中移置新城，今复修。

忠显祠　在县东南城上。祀宋令李涓。靖康之难，与敌战死。邑人立祠祀之。

“司空祠　。” 即温迁约之子崇礼也。墓在邑西七十里灵塘之源，今废。

王侯祠　在喦头寺。侯讳溉，尝复寺田，与丞相李纲并祀。王炎《记》。

群贤祠　在北门内，祀历任贤侯。

乖厓祠　在美美亭畔，民思其德而祀之也。嘉靖间，易“贞元” ，徙县治东。吴懽复祀北峰亭，后又祀于分司右，与庞家巷口对。

周侯祠　、杜侯祠　俱在石枧堰山麓，《通城县》。

风云雷雨山川坛　在县南半里。

社稷坛　在县西北一里。

邑厉坛　在县北半里。俱洪武初知县马极设立。

城隍庙　在县西南百步。

关帝庙　在县东南一里朝宗桥畔。万历十五年，僧海清重修。

东岳庙　在县西南九峰山。正统间，乡民续朝贵重修。

三皇庙　在县西南半里，今废。

五显庙　在东岳庙右。天顺四年，黄裳募修。成化十七年，杨允升复建。

三公庙　在县南百步秀水之浒。祀会泽慈济侯萧公显闰、广利侯赤山、威润昭惠侯葛翁。

廖将军庙　下太里之茹山，祀邑人廖忠。吴王庙　在县东秀水之右团山上。

主簿庙　在县南锡山之阴。旧传，主簿柳姓采矿，穴崩，官夫俱陷。后雷雨大作，拥出其尸如生。立庙祀之。

舍人庙　去主簿庙一里。相传即主簿督矿，舍人亦卒于山，立庙祀之。

丁公庙　在县北半里拱北桥西。

文昌祠　旧在县北门，万历二十二年，知县赵廷俨迎入青阳书院，祀之。

兴国州

风云雷雨山川坛　在州西。

社稷坛　在州西

邑厉坛　在州北

城隍庙　在州治东

旗纛庙　在州西二里许。

东岳庙　在州西北

龙王庙　在州东南三十里。

石使君庙　在州西南百馀步。西山之顶，始于唐开元季，今废。

吴仆射庙　在州西过湖十里。

五侯庙　在东山之巅

昭明太子庙　，在州西一百步。

高山庙　在州北六十里下千秋乡。世传吴王祀孙策。

敕赐九龙太子庙　在州西北蟠龙山。

陆宣公庙　去州南四十里，地名刘婆市。市苦酒税，宣公出使，道经其家，谓当奏除，岁馀得免。民立庙祀之。

关王庙　：在大东门内。

岳王庙　在大西门内，祀于三太尉前殿。张王庙　，在州西北三十五里。

江山祠　在大南门内

文昌祠　在大东门内

广惠祠　在州治西北，宋嘉定中建，今废。昭勇祠　在富池镇，祀吴甘宁。

叠山祠　在州治东二里谢公墩，祀宋叠山先生。

三贤祠　在叠山祠右，祀苏东坡、黄鲁直、王龟龄三先生。

大冶县

风云雷雨山川坛　在县南。

社稷坛　在县西北

邑厉坛　在县北

城隍庙　在县治东

东岳庙　在县东半里

龙潭庙　又名“晏公庙” ，又名“水府祠” ，在县西龙潭墈。

岳王庙　在金山上

讲堂庙　在县西南二十里。祀田氏三太尉神。见《方外》。

荆王庙　在保安镇。祀汉刘贾。

司徒庙　在宫台里。《旧传》汉司徒王允。

“太子刘封庙　” 在灵峰山，唐敕赐。

关帝祠　在采芹桥左

张王祠　在五家嘴

五显祠　在县大堂右

吕公祠　在县北关外，祀文简公调阳。

万止斋祠　在城隍庙左。

文昌阁　《在青龙山》。

通山县

风云雷雨山川坛　：在县南三里。知县张世涵改建于县西北罗阜山麓。

社稷坛　在县西南一里。后改建于县南翠屏山麓。

邑厉坛　在县西北半里许。

城隍庙　在县治东。明宣德二年，知县刘刚、弘治间，知县闵元相继重修。

关帝庙　在县西半里。明万历五年，知县宋承殷建，都御史刘景韶《记》。

三闾大夫祠　在通津桥南。元延祐五年戊午秋七月，加封三闾大夫屈原为“忠节清烈公。” 旧建正殿，明嘉靖庚子朱侍郎重建。

伏波祠　在县治内

文昌阁　在县治东关外，明万历年间建。奎光阁　在县治西关外。